ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0155/98 υποβολή: Dagmar Roth-Behrendt (PSE) προς την Επιτροπή (2 Φεβρουαρίου 1998)

Θέμα: Πιστώσεις της ΕΕ, πληροφορίες σχετικά με το ύψος των ενισχύσεων της ΕΕ που χορηγήθηκαν στο Βερολίνο κατά το έτος 1997

Από ποιά προγράμματα και ταμεία και σε ποιό ύψος έρρευσαν, κατά το έτος 1997, κοινοτικές πιστώσεις προς το Βερολίνο και συγκεκριμένα:

1. από το Ευρωπαϊκό Ταμείο Περιφερειακής Ανάπτυξης (ΕΤΠΑ)

2. το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), Τμήμα Προσανατολισμού και Εγγυήσεων

3. από το Ευρωπαϊκό Κοινωνικό Ταμείο (ΕΚΤ)

4. από τα ερευνητικά προγράμματα της Κοινότηταςα) στον τομέα των πανεπιστημίων και ανωτάτων σχολώνβ) στον τομέα της ιδιωτικής οικονομίας

5. τα κοινοτικά προγράμματα στον τομέα της ενέργειας

6. τα κοινοτικά προγράμματα στον τομέα του περιβάλλοντος

7. τα προγράμματα στον τομέα της υγείας

8. τα προγράμματα στον τομέα της νεολαίας και της παιδείας

9. τα προγράμματα για τις γυναίκες

10. τα πολιτισμικά προγράμματα

11. τα προγράμματα για την προώθηση των σχέσεων και του εμπορίου με χώρες της Κεντρικής και Ανατολικής Ευρώπης

12. λοιπά κοινοτικά προγράμματα;

13. Πώς αξιολογεί η ΕΕ την επιτυχία των μέτρων;

Απάντηση του κ. Santer εξ ονόματος της Επιτροπής (23 Μαρτίου 1998)

Λόγω του εύρους της απάντησης, στην οποία περιλαμβάνονται πολλοί πίνακες, η Επιτροπή την διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ P-0315/98 υποβολή: Maj Theorin (PSE) προς το Συμβούλιο (9 Φεβρουαρίου 1998)

Θέμα: Κώδικας συμπεριφοράς της ΕΕ

Μια από τις προτεραιότητες της βρετανικής προεδρίας είναι να παρουσιάσει έναν κώδικα συμπεριφοράς για το εμπόριο όπλων. Ο κώδικας αυτός θα έχει δεσμευτικά νομικά αποτελέσματα.

Θα εφαρμόζεται ο κώδικας αυτός της ΕΕ στην εισαγωγή και την, κατόπιν αδείας, παραγωγή ενός ευρέος συνόλου προϊόντων και τεχνολογιών, στο οποίο θα συμπεριλαμβάνονται τα κύρια συμβατικά όπλα, όλα τα είδη όπλων μικρού μεγέθους και ελαφρών όπλων, ο εξοπλισμός της αστυνομίας και των παραστρατιωτικών υπηρεσιών, καθώς και οι τεχνολογίες διπλής χρήσης;

Απάντηση (27 Απριλίου 1998)

H πρόταση της Προεδρίας αναφορικά με κώδικα συμπεριφοράς για τις εξαγωγές όπλων αποσκοπεί στη θέσπιση αυστηρών κριτηρίων που θα διέπουν τις εξαγωγές όλων των κρατών μελών της ΕΕ σε συμβατικά όπλα και τεχνολογίες στρατιωτικής χρήσης.

Η πρόταση εξετάσθηκε για πρώτη φορά στις 17 Φεβουαρίου 1998 από την αρμόδια ομάδα εργασίας του Συμβουλίου. Ως εκ τούτου, δεν είναι δυνατόν, στο παρόν στάδιο, να αναφερθεί η έκταση και ο ακριβής προσδιορισμός του πεδίου εφαρμογής του κώδικα που θα εγκριθεί τελικά από το Συμβούλιο.
ΓΡΑΠΤΗ ΕΡΩΤΗΣΗ E-0210/98 υποβολή: Katerina Daskalaki (UPE) προς το Συμβούλιο (11 Φεβρουαρίου 1998)

Θέμα: Νέες τουρκικές αυθαιρεσίες στα κατεχόμενα

Η βρετανική προεδρία έχει το επιπρόσθετο καθήκον να αρχίσει τις διαπραγματεύσεις με τις υπό ένταξη χώρες στις οποίες περιλαμβάνεται και η Κύπρος. Ερωτάται το Συμβούλιο αν έχει υπ' όψιν:

1. για τις καταγγελίες ότι οι τουρκικές δυνάμεις κατοχής εκποιούν κατοικίες ελληνοκυπρίων στην κατεχόμενη Κυθρέα και μάλιστα μέσω αγγελιών στον βρετανικό Τύπο

2. για τα δημοσιεύματα του ιταλικού τύπου ότι η τουρκική μαφία έχει ανοίξει Τράπεζες στα κατεχόμενα εδάφη της Κύπρου μέσω των οποίων διακινούνται χρήματα από τη λαθρομετανάστευση, τα ναρκωτικά, και το λαθρεμπόριο. Κατά τα ίδια δημοσιεύματα, στο θέμα ενέχονται κρατικοί παράγοντες και τούρκοι πολιτικοί.

Αν ναι, τί μέτρα προτίθεται να λάβει:

Απάντηση (11 Μαΐου 1998)

Το Συμβούλιο δεν έχει γνώση των πληροφοριών στις οποίες αναφέρεται η αξιότιμη κα βουλευτής.

Όσον αφορά τις διαπραγματεύσεις προσχώρησης της Κύπρου στην Ένωση, αυτές θ'αρχίσουν, όπως και για τις άλλες πέντε υποψήφιες χώρες, στις 31 Μαρτίου 1998, θα βασίζονται δε στην αρχή της πλήρους υιοθέτησης του ενωσιακού κεκτημένου από τις υποψήφιες χώρες. Το εν λόγω κεκτημένο περιλαμβάνει, στον τομέα της Δικαιοσύνης και των Εσωτερικών, διάφορα μέτρα, στα οποία περιλαμβάνεται συνεργασία στο θέμα του αγώνα κατά των ναρκωτικών και του οργανωμένου εγκλήματος, καθώς και ενίσχυση των προσπαθειών κατά της λαθρομετανάστευσης.

Το Συμβούλιο υπενθυμίζει ότι η θέση της Ευρωπαϊκής Ένωσης είναι ότι οι διαπραγματεύσεις προσχώρησης της Κύπρου θα επηρεάσουν θετικά την προσπάθεια πολιτικής επίλυσης του Κυπριακού δια της οδού των συνομιλιών υπό την αιγίδα του Οργανισμού Ηνωμένων Εθνών. Η Ευρωπαϊκή Ενωση εκφράζει την ικανοποίησή της που η κυβέρνηση της Κυπριακής Δημοκρατίας προσφέρθηκε να συμπεριλάβει εκπροσώπους της τουρκοκυπριακής κοινότητας στην αντιπροσωπία των διαπραγματεύσεων προσχώρησης της Κύπρου στην Ευρωπαϊκή 'Ενωση. Λυπάται που η τουρκοκυπριακή κοινότητα έχει εώς τώρα απαντήσει αρνητικά στην πρόσκληση αυτή και επαναλαμβάνει ότι αποδίδει σημασία στη συμμετοχή των τουρκοκυπρίων στη διαδικασία προσχώρησης, σύμφωνα με τα συμπεράσματα του Ευρωπαϊκού Συμβουλίου του Λουξεμβούργου. Η Προεδρία και η Επιτροπή θα συνεχίσουν τις απαραίτητες επαφές.
ΓΡΑΠΤΗ ΕΡΩΤΗΣΗ E-0108/98 υποβολή: Honσrio Novo (GUE/NGL) προς την Επιτροπή (30 Iανουαρίου 1998)

Θέμα: Κλείσιμο επιχείρησης στο Καστέλο Μπράνκο (Πορτογαλία) και ενδεχόμενη πρόθεση μετεγκατάστασης

Η διεθνική υποδηματοποία ΤRENOGARINE, ιταλικής προέλευσης, διαθέτει βιομηχανική μονάδα στο Καστέλο Μπράνκο, στην Πορτογαλία, γνωστή στην περιοχή με την επωνυμία DUCALBI.

Από το Νοέμβριο του 1997, η επιχείρηση TRENOGARINE/DUCALBI δεν καταβάλλει τους μισθούς στους εργαζομένους της, ενώ η παραγωγή παρέλυσε στις 4 Δεκεμβρίου του ιδίου έτους, ελλείψει πρώτων υλών.

Υπάρχουν σοβαρές ενδείξεις και βέβαιες πληροφορίες σύμφωνα με τις οποίες η διοίκηση της ιταλικής διεθνικής επιχείρησης επιθυμεί να κλείσει την επιχείρηση και να απομακρύνει τη βιομηχανική μονάδα από το Καστέλο Μπράνκο, μετακινώντας την ενδεχομένως σε τρίτη χώρα.

Με βάση τα ανωτέρω, ζητώ από την Επιτροπή να με πληροφορήσει κατά πόσον η εγκατάσταση της βιομηχανικής μονάδας TRENOGARINE/DUCALBI στο Καστέλο Μπράνκο υποστηρίχθηκε από κοινοτικά κονδύλια (PEDIP-ειδικό πρόγραμμα για την ανάπτυξη της Πορτογαλίας και/ή άλλα) και, εάν τούτο ισχύει, κατά πόσον η επιχείρηση συμμορφώθηκε ή όχι προς τις σχετικές συμβατικές υποχρεώσεις, κυρίως σε ό, τι αφορά τη διατήρηση και την προαγωγή της απασχόλησης, καθώς και τη συνέχιση της δραστηριότητας του εργοστασίου.

Ζητώ, επιπλέον, να πληροφορηθώ ποια στάση σκοπεύει να τηρήσει η Επιτροπή σε περίπτωση που υλοποιηθεί η ενδεχόμενη πρόθεση της διοίκησης της TRENOGARINE/DUCALBI να προβεί στη μετεγκατάσταση της βιομηχανικής μονάδας από το Καστέλο Μπράνκο σε κάποια τρίτη χώρα.

Απάντηση της κας Wulf- Mathies εξ ονόματος της Επιτροπής (16 Μαρτίου 1998)

Σύμφωνα με τις πληροφορίες τις οποίες διαθέτει η Επιτροπή και οι οποίες επιβεβαιώθηκαν από τις πορτογαλικές αρχές, η επιχείρηση Trenogarine, η οποία είναι επίσης γνωστή ως Ducalbi, δεν επωφελήθηκε από καμιά οικονομική στήριξη στο πλαίσιο των προγραμμάτων PEDIP I και PEDIP IΙ (ειδικό πρόγραμμα για την ανάπτυξη της Πορτογαλίας).

Η επιχείρηση υπέβαλε σχέδιο στο πλαίσιο του προγράμματος ενίσχυσης «Sistema de incentivos» περιφερειακής βάσης (SIBR) κατά το πρώτο κοινοτικό πλαίσιο στήριξης αλλά δεν έγινε αποδεκτή.

Η Επιτροπή δεν προτίθεται να σχολιάσει την υποθετική μετεγκατάσταση της βιομηχανικής μονάδας σε έναν άλλο τόπο.
ΓΡΑΠΤΗ ΕΡΩΤΗΣΗ E-0223/98 υποβολή: Ursula Schleicher (PPE) προς την Επιτροπή (13 Φεβρουαρίου 1998)

Θέμα: Εμπειρογνώμονες και σύμβουλοι στην υπηρεσία της Ευρωπαοκής Επιτροπής

Παρακαλείται η Ευρωπαϊκή Επιτροπή να μου δώσει συνοπτικά στοιχεία σχετικά με τους εμπειρογνώμονες και τους συμβούλους που απασχολούνται από την 1η Ιανουαρίου 1997 για λογαριασμό της, και συγκεκριμένα:

1. Ποιός είναι ο αριθμός των εθνικών εμπειρογνωμόνων;α) Ποιά είναι η κατανομή τους ανά κράτος μέλος;β) Μπορεί να μου διαθέσει έναν ονομαστικό κατάλογο των Γερμανών εμπειρογνωμόνων;

2. Πόσους εκτάκτους υπαλλήλους με καθήκοντα συμβούλου απασχολεί, π.χ. στην κατηγορία Α;α) Ποιά είναι η κατανομή τους ανά κράτος μέλος;β) Μπορεί να μου διαθέσει έναν ονομαστικό κατάλογο των Γερμανών εκτάκτων υπαλλήλων;γ) Ποιά είναι η διάρκεια της σύμβασης εργασίας που έχει εκάστοτε συμφωνηθεί;

3. Πόσες συμβάσεις εργασίας για συμβούλους έχει συνάψει;

Απάντηση του κ. Liikanen εξ ονόματος της Επιτροπής (24 Μαρτίου 1998)

1. Ο συνολικός αριθμός των αποσπασμένων εθνικών εμπειρογνωμόνων που υπηρετούν στις 15 Ιανουαρίου 1998 ανέρχεται σε 647 άτομα. Η κατανομή τους ανά υπηκοότητα παρουσιάζεται στον πίνακα που διαβιβάζεται απευθείας στο αξιότιμο μέλος και στη Γενική Γραμματεία του Κοινοβουλίου.

2. και 3. Ο συνολικός αριθμός έκτακτων υπαλλήλων, που απασχολούνται με καθήκοντα συμβούλου ήταν, στις 15 Ιανουαρίου 1998, 17 άτομα. Η κατανομή τους ανά κράτος μέλος έχει ως εξής:

>TABLE>
ΓΡΑΠΤΗ ΕΡΩΤΗΣΗ E-0112/98 υποβολή: Alexandros Alavanos (GUE/NGL) προς την Επιτροπή (30 Iανουαρίου 1998)

Θέμα: Εξαίρεση της Ελλάδας από την απαγόρευση κατανάλωσης ορισμένων εντοσθίων

Με την απόφαση της Επιτροπής 97/534/ΕΚ ((ΕΕ L 216, 08.08.97, σελ. 95 )) όπως αυτή τροποποιήθηκε με την 97/866/ΕΚ ((ΕΕ L 351, 23.12.97, σελ. 69 )), απαγορεύεται από 1.4.1998 η χρήση υλικών που παρουσιάζουν κίνδυνο από άποψη μεταδοτικών σπογγωδών εγκεφαλοπαθειών.

Με βάση αυτή την απόφαση, απαγορεύεται και για την Ελλάδα η κατανάλωση ορισμένων εντοσθίων που προέρχονται τόσο από τα αμνοερίφια όσο και από τα βοοειδή, παρόλο που η Ελλάδα θεωρείται χώρα απαλλαγμένη από μεταδοτικές μορφές εγκεφαλοπάθειας και δεν έχει παρουσιαστεί στο έδαφός της κανένα κρούσμα της νόσου.

Επειδή αν ισχύει η παραπάνω απαγόρευση και για την Ελλάδα θα πληγεί μια παραδοσιακή διατροφική συνήθεια η οποία αποτελεί τμήμα του τοπικού και εθνικού πολιτισμού, και επειδή για ορισμένα από αυτά τα εδέσματα χρησιμοποιούνται ντόπια αμνοερίφια μικρής ηλικίας, ενώ δεν χρησιμοποιούνται οστεάλευρα για την διατροφή των μηρυκαστικών που προκαλούν την τρομώδη νόσο, προτίθεται η Επιτροπή να εξετάσει την υπό τις αυστηρές αυτές προϋποθέσεις εξαίρεση της Ελλάδας από την εφαρμογή της παραπάνω απόφασης;

Απάντηση του κ. Fischler εξ ονόματος της Επιτροπής (31 Μαρτίου 1998)

Στις 25 Φεβρουαρίου 1998, η Επιτροπή ενέκρινε πρόταση για τροποποίηση της απόφασης 97/534/ΕΟΚ της Επιτροπής της 30ής Ιουλίου 1997. Το πνεύμα αυτής της πρότασης είναι να θεσπιστεί απαίτηση, εν αναμονή της παροχής επιστημονικής συμβουλευτικής γνώμης σχετικά με το καθεστώς εκάστου κράτους μέλους όσον αφορά τη μεταδοτική σπογγώδη εγκεφαλοπάθεια (ΜΣΕ) στα κράτη μέλη στα οποία έχουν εκδηλωθεί εντόπια κρούσματα σπογγώδους εγκεφαλοπάθειας των βοοειδών (ΣΕΒ), για την απομάκρυνση των υλικών κινδύνου που περιλαμβάνονται σε έναν πίνακα περιορισμένου εύρους.

Η Επιτροπή έχει ζητήσει από τα κράτη μέλη, κατά τη διάρκεια της τελευταίας συνεδρίασης της Μόνιμης Κτηνιατρικής Επιτροπής, να υποβάλουν πλήρη φάκελο σχετικά με το καθεστώς τους όσον αφορά την ΜΣΕ.

Αντίγραφο του σχετικού ανακοινωθέντος Τύπου αποστέλλεται απευθείας στο Αξιότιμο Μέλος, και στη Γραμματεία του Κοινοβουλίου.

Κατά τη διάρκεια του Συμβουλίου Γεωργίας το οποίο έλαβε χώρα στις 16 και 17 του τρέχοντος μηνός Μαρτίου, η σχετική πρόταση της Επιτροπής απερρίφθη.
ΓΡΑΠΤΗ ΕΡΩΤΗΣΗ E-0175/98 υποβολή: Mark Watts (PSE) προς την Επιτροπή (5 Φεβρουαρίου 1998)

Θέμα: Απόρριψη λυμάτων και αχρήστων υδάτων

Μπορεί η Επιτροπή να αναφέρει ποιές οδηγίες και κανονισμοί της Κοινότητας αφορούν την απόρριψη λυμάτων και αχρήστων υδάτων στη θάλασσα;

Απάντηση της κυρίας Bjerregaard εξ ονόματος της Επιτροπής (5 Μαρτίου 1998)

Η ισχύουσα κοινοτική νομοθεσία σχετικά με τις απορρίψεις υγρών λυμάτων στη θάλασσα καθώς και σε άλλους υδατικούς αποδέκτες (γλυκά νερά, ποταμόκολποι) περιλαμβάνει τις ακόλουθες οδηγίες:

- την οδηγία 91/271/ΕΟΚ του Συμβουλίου, της 21ης Μαΐου 1991, σχετικά με την επεξεργασία των αστικών λυμάτων ((ΕΕ L 135 της 30.5.1991)) 7

- την οδηγία 96/61/ΕΟΚ του Συμβουλίου, της 24ης Σεπτεμβρίου 1996, σχετικά με την ολοκληρωμένη πρόληψη και έλεγχο της ρύπανσης ((ΕΕ L 257 της 10.10.1996)) 7

- την οδηγία 76/464/ΕΟΚ του Συμβουλίου, της 4ης Μαΐου 1976, σχετικά με τη ρύπανση που προκαλείται από ορισμένες επικίνδυνες ουσίες οι οποίες απορρίπτονται στο υδάτινο περιβάλλον της κοινότητας ((ΕΕ L 129 της 18.5.1976)) 7

- την οδηγία 91/676/ΕΟΚ του Συμβουλίου, της 12ης Δεκεμβρίου 1991, σχετικά με την προστασία των υδάτων από τη νιτρορρύπανση γεωργικής προέλευσης ((ΕΕ L 375 της 31.12.1991)). Στην εν λόγω οδηγία προβλέπονται κυρίως διατάξεις για την αποτροπή της ρύπανσης των υδάτων εξαιτίας της επιφανειακής ροής υγρών που περιέχουν απόβλητα της κτηνοτροφίας και απόβλητα φυτικών υλών όπως π.χ. ενσιρωμένων ζωοτροφών.
ΓΡΑΠΤΗ ΕΡΩΤΗΣΗ E-0235/98 υποβολή: Josι Salafranca Sαnchez-Neyra (PPE) προς την Επιτροπή (13 Φεβρουαρίου 1998)

Θέμα: ΜΚΟ στην Κούβα

Θα μπορούσε η Επιτροπή να παρουσιάσει μία κατάσταση με τις Ευρωπαϊκές μη Κρατικές Οργανώσεις που εργάσθηκαν στην Κούβα κατά τη διάρκεια του έτους 1997;

Σκέφτεται η Επιτροπή να επιφέρει τροποποιήσεις το 1998;

Απάντηση του κ. Marin, εξ ονόματος της Επιτροπής (18 Μαρτίου 1998)

Οι μη κυβερνητικοί οργανισμοί (ΜΚΟ) που εργάστηκαν το 1997 στην Κούβα με χρηματοδότηση της Επιτροπής είναι Gruppo Volontariato Civile (Ιταλία), Oikos (Πορτογαλία), Comitato Internazionale per lo Sviluppo dei Popoli (Ιταλία), Caritas (Γερμανία), Erikshjδlpen (Σουηδία), Mιdicos del Mundo (Ισπανία), Asociaciσn para la Cooperaciσn con el Sur-Las Segovias (Ισπανία), Save the Children Fund (Ηνωμένο Βασίλειο), Mιdecins du Monde (Γαλλία), Croix Rouge (Γερμανία), Nuevo Futuro (Ισπανία), MPDL (Ισπανία), Agro Acciσn Alemana (Γερμανία), Asociaciσn para la participaciσn al Desarrollo (Ισπανία), Care (Γαλλία), Brot fόr die Welt (Γερμανία), MSF (Κάτω Χώρες), Monimbo (Γερμανία).

Η συνεργασία της Κοινότητας με την Κούβα, αφενός στοχεύει κατά τα τελευταία χρόνια, στη διεύρυνση του χώρου εργασίας των ΜΚΟ, προσφέροντάς τους σημαντικότερο ρόλο στην εφαρμογή της ανθρωπιστικής βοήθειας, της επισιτιστικής βοήθειας, και της βοήθειας για την ανάπτυξη και φροντίζοντας συστηματικά για τη βελτίωση των συνθηκών εργασίας τους.

Αφετέρου, σύμφωνα με τα κριτήρια που αναφέρονται στην κοινή θέση του Συμβουλίου της 2ας Δεκεμβρίου 1996, η Επιτροπή προέβλεψε γη χρηματοδότηση συμπληρωματικών δράσεων του συνολικού σχεδίου (μικροπρογράμματα), που προορίζονται για τις ευάλωτες ομάδες που δεν καλύπτει το υγειονομικό δίκτυο της χώρας, όπως οι ηλικιωμένοι που ζουν μόνοι, οι γυναίκες αρχηγοί οικογένειας ή τα άτομα που βρίσκονται σε μεγάλη ένδεια. Οι ενέργειες αυτές διεξάγονται σε συνεργασία με τους τοπικούς ανεξάρτητους ΜΚΟ, όπως είναι η Caritas Cuba και στοχεύουν στην ενίσχυση του ρόλου της κοινωνίας των πολιτών στην Κούβα.

Η Κοινότητα προβλέπει να συνεχίσει προς αυτή την κατεύθυνση το 1998. Το IV συνολικό σχέδιο ανθρωπιστικής βοήθειας, διάρκειας οκτώ μηνών, επιτρέπει την πρόβλεψη για κάποια σταθερότητα ως προς αυτόν τον αριθμό των ΜΚΟ για το 1998.

Εξάλλου, τομείς όπως η προστασία του περιβάλλοντος και η πρόληψη των καταστροφών θα μπορούσαν, ανάλογα με την περίπτωση, να προσφέρουν έναν νέο χώρο εργασίας στους ευρωπαϊκούς ΜΚΟ.
ΓΡΑΠΤΗ ΕΡΩΤΗΣΗ E-0015/98 υποβολή: Glenys Kinnock (PSE) προς την Επιτροπή (29 Iανουαρίου 1998)

Θέμα: Διαρθρωτικά Ταμεία μετά το 1999

Ενόψει των συζητήσεων που μόλις αρχίζουν για τη διαμόρφωση των Ταμείων μετά το 1999 και με 24 μόνο μήνες πριν από την έναρξη των νέων προγραμμάτων, τί προτάσεις προτίθεται να υποβάλει η Επιτροπή για να εξασφαλίσει ότι οι περιφέρειες και οι μειονεκτούσες κοινωνικές ομάδες δεν θα υποστούν αρνητικές επιπτώσεις εάν καθυστερήσει η εφαρμογή πέραν της 1ης Ιανουαρίου του έτους 2000;

Απάντηση της κ. Wulf-Mathies εξ ονόματος της Επιτροπής (12 Μαρτίου 1998)

Η Επιτροπή αναγνωρίζει την ύψιστη σημασία της θέσεως σε ισχύ των νέων κοινοτικών διαρθρωτικών πολιτικών εγκαίρως κατά την 1η Ιανουαρίου 2000. Κατά συνέπεια, η Επιτροπή προτίθεται να υποβάλει, τον Μάρτιο 1998, στο Κοινοβούλιο και το Συμβούλιο επίσημες προτάσεις όσον αφορά τη μελλοντική χρηματοδότηση του συνόλου των πολιτικών της Κοινότητας, καθώς και το νέο ρυθμιστικό πλαίσιο διαρθρωτικής πολιτικής. Για το σκοπό αυτό θα χρειαστεί αρκετός χρόνος, προκειμένου να καταρτιστούν και να εφαρμοστούν άμεσα τα νέα διαρθρωτικά προγράμματα, άμα τη λήξη της τρέχουσας περιόδου προγραμματισμού.
ΓΡΑΠΤΗ ΕΡΩΤΗΣΗ E-0528/98 υποβολή: Concepciσ Ferrer (PPE) προς το Συμβούλιο (27 Φεβρουαρίου 1998)

Θέμα: IV πρόγραμμα κατά της φτώχειας

Μετά την ολοκλήρωση του ΙΙΙ προγράμματος κατά της φτώχεις, στις 30 Ιουνίου 1994, εκπονήθηκε ένα νέο πρόγραμμα που δεν έχει ακόμη εγκριθεί από το Συμβούλιο. Λαμβάνοντας υπόψη ότι το πρόγραμμα αυτό προέβλεπε τη χρηματοδότηση δράσεων με στόχο τη βελτίωση των συνθηκών κατοικίας και την κοινωνική ένταξη των αστέγων, θα μπορούσε το Συμβούλιο να αναφέρει πότε προβλέπεται να εγκριθεί το πρόγραμμα αυτό;

Απάντηση (11 Μαΐου 1998)

Όπως αναφέρει το Αξιότιμο Μέλος του Κοινοβουλίου, η Επιτροπή υπέβαλε στο Συμβούλιο, το 1994, πρόταση απόφασης για τη θέσπιση πρότυπου μεσοπρόθεσμου προγράμματος για την καταπολέμηση του οικονομικού και κοινωνικού αποκλεισμού και την προώθηση της αλληλεγγύης. Το πρόγραμμα αυτό αφορούσε την περίοδο 1994-1999. Η ομοφωνία για την πρόταση αυτή, την οποία απαιτεί η νομική βάση (άρθρο 235 της ΣΕΚ), δεν διαπιστώθηκε στο επίπεδο του Συμβουλίου της 24ης Ιουνίου 1994.

Το Συμβούλιο δεν συνέχισε έκτοτε τις εργασίες του σχετικά με την πρόταση απόφασης για το πρόγραμμα καταπολέμησης του οικονομικού και κοινωνικού αποκλεισμού.

Εξάλλου, το Αξιότιμο Μέλος του Κοινοβουλίου γνωρίζει ασφαλώς ότι, εν τω μεταξύ, το Ηνωμένο Βασίλειο άσκησε ενώπιον του Δικαστηρίου (1η Απριλίου 1996) προσφυγή κατά της Επιτροπής, ζητώντας την ακύρωση των αποφάσεων που αναφέρονται στην ανακοίνωση τύπου της Επιτροπής της 23ης Ιανουαρίου 1996, με το σκεπτικό ότι η Επιτροπή δεν μπορεί να αναλάβει δαπάνη στο πλαίσιο των εγγεγραμμένων στον προϋπολογισμό πιστώσεων - για την καταπολέμηση της φτώχειας - χωρίς να έχει εκ του νόμου την εξουσία, αφού το Συμβούλιο δεν έχει εκδώσει την απόφαση. Πρόκειται για την υπόθεση C-106/96 ((ΕΕ C 145 της 18.05.1996, σελίδα 7 )). Η απόφαση του Δικαστηρίου αναμένεται.
ΓΡΑΠΤΗ ΕΡΩΤΗΣΗ E-0077/98 υποβολή: Patricia McKenna (V) προς την Επιτροπή (30 Iανουαρίου 1998)

Θέμα: Δίκτυα επιφανείας

Κατά τη διάρκεια διαπραγματεύσεων στη Γενική Συνέλευση του ΟΗΕ στο τέλος του προηγούμενου έτους, ο εκπρόσωπος της Ευρωπαϊκής Επιτροπής δεν ενέκρινε πρόταση που προέβλεπε τη δήμευση και καταστροφή παράνομων δικτύων επιφανείας. Ο εκπρόσωπος ισχυρίσθηκε ότι η Επιτροπή συμφώνησε μόνο να επιδιώξει την απαγόρευση των δικτύων και όχι την καταστροφή τους.

Λαμβάνοντας υπόψη ότι η βρετανική προεδρία έχει εκφράσει την πρόθεση να επιδιώξει την απαγόρευση της χρήσης δικτύων επιφανείας κατά τη διάρκεια της Προεδρίας της στην ΕΕ θα μπορούσε να αναφέρει η Επιτροπή λεπτομερώς τις προτάσεις της, εάν βεβαίως έχει προτάσεις, σχετικά με τα δίκτυα αυτά ενόψει της απαγόρευσής τους;

Απάντηση της κας Bonino εξ ονόματος της Επιτροπής (17 Μαρτίου 1998)

Κατά την τελευταία σύνοδο της γενικής συνέλευσης των Ηνωμένων Εθνών, η οποία πραγματοποιήθηκε τον Νοέμβριο του 1997, εκδόθηκαν με τη στήριξη της Κοινότητας δυο ψηφίσματα σχετικά με την αλιεία, το ένα των οποίων αφορά τα δίκτυα επιφανείας.

Στην εν λόγω συνέλευση δεν υποβλήθηκε καμιά πρόταση για τη δήμευση και την καταστροφή των παρανόμων δικτύων επιφανείας από τις κυβερνήσεις των παρόντων κρατών μελών κατά τη συνέλευση αυτή.

Όσον αφορά την πρωτοβουλία την οποία έλαβε η βρετανική προεδρία και η οποία αποσκοπεί στην απαγόρευση των ωκεάνιων δικτίων επιφανείας, η Επιτροπή δεν μπορεί παρά να εκφράσει την ικανοποίησή της για αυτό. Θα πρέπει να αποφασιστούν οι ανάλογοι κανόνες εν ευθέτω χρόνω αλλά, η Επιτροπή θεωρεί ότι η άμεση προτεραιότητα συνίσταται στο να δοθεί η συγκατάθεση του Συμβουλίου όσον αφορά την ίδια την αρχή της παύσης της αλιείας στον ωκεανό με δίκτυα επιφανείας.
ΓΡΑΠΤΗ ΕΡΩΤΗΣΗ E-0260/98 υποβολή: Alexandros Alavanos (GUE/NGL) προς την Επιτροπή (13 Φεβρουαρίου 1998)

Θέμα: Αποκλεισμός παραγωγών από αποζημιώσεις

Σε απάντηση της Επιτροπής στην ερώτησή μου με αριθ. Ε-1774/97 ((EE C 21, της 22.1.1998, σελ. 94 )) για την εξαίρεση παραγωγών από αποζημιώσεις, αναφέρεται ότι η Επιτροπή διενεργεί έρευνα επί του θέματος στο κράτος μέλος (Ελλάδα). Ερωτάται λοιπόν η Επιτροπή, αν μετά την έρευνα που διενήργησε, θεωρεί ότι ορθώς το κράτος μέλος αποκλείει του προγράμματος αποζημιώσεων, με ερμηνεία του καν. 2328/91 ((EE L 218, της 6.8.1991, σελ. 1 )), τα άτομα και τα μέλη των οικογενειών τους τα οποία «έχουν καταδικαστεί ή εκκρεμεί εις βάρος τους δίωξη για αδικήματα του κοινού ποινικού διακίου πριν την αποφυλάκισή τους ή πριν την έκδοση τελεσίδικης απόφασης».

Απάντηση του κ. Fischler εξ ονόματος της Επιτροπής (19 Μαρτίου 1998)

Τους τελευταίους μήνες, η Ελλάδα κοινοποίησε στην Επιτροπή, δυνάμει του άρθρου 93 παράγραφος 3 της Συνθήκης ΕΚ, διάφορα αντισταθμιστικά μέτρα των απωλειών τις οποίες υπέστησαν οι γεωργοί και οι οποίες προκλήθηκαν από φυσικές καταστροφές (πλημμύρες, χαλάζι, πυρκαγιές, έντονες χιονοπτώσεις, κλπ.).

Η συμβατότητα τέτοιου είδους μέτρων μελετάται με βάση τις διατάξεις του άρθρου 92 παράγραφος 2β της Συνθήκης ΕΚ. Για την εφαρμογή της διάταξης αυτής, η Επιτροπή έχει εκπονήσει ένα πλαίσιο το οποίο απαιτεί ένα ελάχιστο βαθμό ζημιών σε επίπεδο δικαιούχων της ενίσχυσης και την μη υπεραντιστάθμιση των ζημιών που υπέστησαν. Στο πλαίσιο αυτό, ενδεχόμενοι περιορισμοί των ενισχύσεων σε μία περιφέρεια, μία παραγωγή ή ένα τύπο γεωργών, αποτελούν πολιτική επιλογή η οποία εναπόκειται εξ ολοκλήρου στην αρμοδιότητα των εθνικών αρχών που δεν μπορεί να τεθεί σε αμφισβήτηση σύμφωνα με τα άρθρα 92 έως 94 της Συνθήκης ΕΚ.
ΓΡΑΠΤΗ ΕΡΩΤΗΣΗ E-0103/98 υποβολή: Daniel Varela Suanzes-Carpegna (PPE) προς την Επιτροπή (30 Iανουαρίου 1998)

Θέμα: Επείγουσα κοινοτική ενίσχυση για την αντιμετώπιση των συνεπειών της σοβαρής οδικής απομόνωσης της πόλης του Ferrol (Γαλικία-Ισπανία) εξαιτίας της θεομηνίας

Στις 13 Ιανουαρίου 1998 ισχυρή καταιγίδα έκοψε τους κάβους μιας θαλάσσιας εξέδρας εξόρυξης πετρελαίου με αποτέλεσμα να φύγει από το αγκυροβόλιό της και να επιπέσει επί της γέφυρας του As Pνas, την οποία και κατέστρεψε. Η γέφυρα αυτή είναι η μοναδική οδική σύνδεση της πόλης του Ferrol (Γαλικία-Ισπανία). Η πόλη αυτή και η περιοχή της αντιμετωπίζουν από καιρού μια σοβαρή οικονομική κρίση, που αποτελεί αντικείμενο παρέμβασης διαφόρων οικονομικών προγραμμάτων βιομηχανικής αναδιάρθρωσης, στο πλαίσιο του στόχου 1 της κοινοτικής περιφερειακής πολιτικής, στόχο στον οποίο εντάσσεται ολόκληρη η αυτόνομη κοινότητα της Γαλικίας.

Ενόψει της σοβαρής αυτής κατάστασης ζητείται να επιδειχθεί έμπρακτα η άμεση αλληλεγγύη της Ευρωπαϊκής Ένωσης, υπό μορφήν ενισχύσεων, για την αντιμετώπιση των σοβαρών ζημιών που έχει προκαλέσει η θεομηνία στην εν λόγω πόλη και την περιοχή της.

Μπορεί η Επιτροπή να μας πληροφορήσει τι είδους επείγουσες και έκτακτες ενισχύσεις μπορούν να χορηγηθούν από την ΕΕ για την αντιμετώπιση της κατάστασης που έχει προκαλέσει το νέο και σοβαρό αυτό πλήγμα;

Ποια μέτρα προτίθεται να λάβει η Επιτροπή επί του προκειμένου;

Απάντηση της κ. Wulf-Mathies εξ ονόματος της Επιτροπής (19 Μαρτίου 1998)

Δεδομένης της φύσης και του σκοπού των Διαρθρωτικών Ταμείων, δεν προβλέπεται κονδύλι υπό μορφήν επειγουσών και εκτάκτων ενισχύσεων. Εντούτοις, η Επιτροπή σκοπεύει να εξετάσει όλες τις προτάσεις που θα υποβάλουν οι εθνικές ή περιφερειακές αρχές, εάν αυτές περιλαμβάνουν αίτηση ειδικής χρηματοδότησης για το εν λόγω έργο, στο πλαίσιο ενός προγράμματος που εντάσσεται στο Κοινοτικό Πλαίσιο Στήριξης για την Ισπανία.

Όσον αφορά τις πιθανότητες παροχής έκτακτης ενίσχυσης σε πληγέντες, η Επιτροπή επισημαίνει ότι η εν λόγω μορφή συμβολικής παρέμβασης προς όφελος φυσικών προσώπων δεν δύναται πλέον να απορρέει από την κατάργηση του κονδυλίου Β4-34000 του κοινοτικού προϋπολογισμού, αρχής γενομένης από το τρέχον οικονομικό έτος.